Donja džamija u Lukavici
Donja džamija, Inat džamija nalazi se na padinama planine Trebave, u naselju Lukavica, zaseok Delići, oko 20 km od centra općine Gračanica, Bosna i Hercegovina. Komisije za očuvanje nacionalnih spomenika, na sjednici održanoj od 8. do 14. novembra 2005. godine u Sarajevu, donijela je odluku da se džamija sa haremom proglasi za nacionalni spomenik Bosne i Hercegovine. Ovu odluku Komisija je donijela u sljedećem sastavu: Zeynep Ahunbay, Amra Hadžimuhamedović, Dubravko Lovrenović (predsjedavajući), Ljiljana Ševo i Tina Wik.